kardosdrur/scandi-wiki huggingface dataset:
Nikolajbæk

Nikolajbæk (tysk Nikolaibek) er et vandløb i det sydvestlige Flensborg i Sydslesvig. En stor del af bækkens strækning er rørlagt. Et mindre afsnit syd for Nikolajskoven er frilagt. Efter få kilometer munder bækken ved vesttangenten (Forbundsvejen 200) ud i Skærbækken (Møllestrømmen), som ved Havnespidsen igen munder ud i Flensborg Fjord. Bækken optog tidligere spildevand fra boligområder i Sporskifte. Navnet er hentet fra beliggenheden på Skt. Nikolaj mark, altså den til Sct. Nikolaj Sogn hørende bymark syd for midtbyen.

Noter 

Vandløb i Sydslesvig
Flensborg
Frisbæk

Frisbæk (tysk Friesbek, også Mühlenbek) er et 2 km langt vandløb ved Lyksborg i det nordlige Angel i Sydslesvig i det nordlige Tyskland. Bækken danner grænseskel mellem Adelby og Munkbrarup Sogne (Husby og Munkbrarup Herreder). Frisbækken udspringer ved Tved Ager og løber derfra mod nord igennem Tremmerup Skovs morænelandskab med til dels stejle skovbevoksede skrænter. Inden Frisbækken munder ud i den opdæmmede mølledam ved Mejervig og derfra i Flensborg Fjord optager den et parallelt løbende vandløb fra Bloskbjerg/Låsled (Ves Bæk). Frisbækken er vandløbet med den største hældning/fald i Angel.

Navnet er første gang nævnt 1797. Vandløb af samme navn findes ved Viborg og Tønder. Navnet kan måske tolkes af folkenavnet friser. En sammensætning med et folkenavn i et så ofte og spredt forekommende bæknavn er dog påfaldende. Muligvis foreligger i stedet et subst. sammensat af ordene fred og -bæk med betydninger bæk, hvor der ikke er rit fiskerei. Med henysn til betydningen kann Fredsbæk så sammenstilles med Fredskov (→fredet skov).

Noter 

Vandløb i Sydslesvig
Lyksborg
Natura 2000-område nr. 173 Smålandsfarvandet nord for Lolland, Guldborgsund, Bøtø Nor og Hyllekrog-Rødsand

Natura 2000-område nr. 173 Smålandsfarvandet nord for Lolland, Guldborgsund, Bøtø Nor og Hyllekrog-Rødsand   er et Natura 2000-område der består af habitatområderne H152 og fuglebeskyttelsesområderne F82, F83, F85 og F86 har et areal på    79.069 hektar, som overvejende er marint.  Det omfatter hele den sydlige del af Smålandsfarvandet, går  ned gennem det smalle
Guldborgsund og udvider sig igen, først i Bredningen, syd for Nykøbing Falster, for til sidst at dække hele farvandet indenfor sandrevlerne Rødsand og Hyllekrogtangen, samt længst mod syd et  smalt stykke af Femern Bælt. Store dele af området er tillige Ramsarområde.

De marine naturtyper rummer føde for internationalt beskyttelseskrævende fuglearter som  oversomrende og rastende flokke af svaner, ænder og gæs samt en række kystfugle.
Spættet sæl og gråsæl yngler  i området, og et område omkring Rødsand er udpeget som
sælreservat. Her er et særligt nationalt ansvar, da det er et af de meget få steder i Danmark,
gråsælen yngler. Sælerne er knyttet til marine områder med sandbanker og sandrevler.

Der er en del øer og holme i området; På de største øer  Fejø og Femø er det dog kun kyststrækningerne der indgår i Natura 2000-området.

Natura 2000-området ligger   i Vandområdedistrikt II Sjælland  i vandplanomåde  2.5 Smålandsfarvandet.  i  Guldborgsund og Lolland kommuner.

Søer
Fladet ved Tårs er en sø på 15,9 ha der i vandplanen for området identificeret under betegnelsen kystlaguner og strandsøer. Den fungerer som vildtreservat og er en større lavvandet fersk strandsø med blød sandbund. En anden sø er Kallø Grå der har et areal på 5,2 ha er et tidligere bundfældningsbassin anvendt af Sakskøbing Sukkerfabrik til rensning af spildevandet fra sukkerporduktionen.

Fredninger
Ved  Hyllekrog og Saksfjed Inddæmning 
blev  et cirka 1150 ha stort område fredet i 1989. Vandområdet nord og øst for Hyllekrog indgår i et 7.500 ha stort vildtreservat oprettet i 2000 med henblik på begrænsninger i jagten. Området omfatter hovedsagelig privatejede arealer, men også arealer, der tilhører Det Lollandske Digelaug,  staten, og i 1995 erhvervede Fugleværnsfonden under Dansk Ornitologisk Forening et område på 163 ha. 
Den centrale del af Bøtø Nor blev fredet i 1976. Ca. 175 ha omkring Nørresø i området kom ind under fredningen, og i den forbindelse blev 105 ha afstået til staten. Naturstyrelsen har lige siden stået for driften af arealerne, under navnet Bøtø Nor Reservatet, der er et er et vådområde med enge, rørskov og småsøer.

Se også 
 Internationale naturbeskyttelsesområder i Danmark
 Naturtyper i Danmark

Referencer

Eksterne henvisninger
 Kort over området på miljoegis.mim.dk
 Naturplanen  
 Basisanalysen 2016-21       

Natura 2000-planer
EU-habitatområder i DanmarkFuglebeskyttelsesområder i Danmark
Ramsarområder i Danmark
Fredede arealer i Danmark
Vildtreservater i Danmark

Guldborgsund Kommunes geografi  
Lolland Kommunes geografi
Mycella

Mycella er en blød og mild dansk blåskimmelost fra Bornholm. Den er fremstillet af komælk og har et fedtindhold på 50%-60%, lys gul og uden skorpe, også kendt som dansk gorgonzola.

Navnet kommer af mycelium, som betyder svampelegeme.

Referencer 

Oste fra Danmark
Tarup Bæk

Tarup Bæk (på tysk sammentrukket til Taerbek) er et vandløb i det nordvestlige Angel i Sydslesvig. I administrativ henseende hører den under Slesvig-Flensborg kreds og den kredsfrie kommune Flensborg i den nordtyske delstat Slesvig-Holsten. Bækken udspringer ved skoven Vesris, løber mod Fuglsang og nord om Flensborg-bydelen Tarup, inden den munder efter 3,8 km ved Adelby Kirke ud i Adelby Bæk, hvorefter vandløbet kaldes for Lautrupsbæk. Tarup Bæk er første gang nævnt 1766. Den har fået navn efter Tarup. Meyer skriver 1648 Taerbeck.

Noter 

Flensborg
Vandløb i Sydslesvig
Brarup Å

Brarup Å (på tysk Munkbrarupau) er en å i Munkbrarup Sogn i det nordlige Angel i landsdelen Sydslesvig. Administrativ hører åen under Slesvig-Flensborg kreds i den nordtyske delstat Slesvig-Holsten. Brarup Å har to kildearme og dannes ved sammenløb af Polddam vandløb, som udspringer ved kådnerstedet Polddam nordøst for Husby og af Stuskær vandløb, som udspringer øst for Grimmerup. Åen løber nord om Husby, gennem Vonskær ved Runmark, Rosgård og Munkbrarup forbi, gennem Munkbrarup Mølledam og munder efter 14,5 km ved Lyksborg ud i Flensborg Fjord. Åens nedre løb ved Lyksborg omtales som Svendå. Delvis opfattes Brarup Å også som biflod til Svendåen, hvormed strækningen reduceres til 10,6 km.

Brarup Å er første gang nævnt 1780. Synonym med Brarup Å bruges også Ryde Bæk efter landsbyen Ryde og Runbæk. På tysk fik åen navnet Munkbrarupau (→ Munkbrarup Å). Runbæk er formentlig (ligesom Runå) en elliptisk form af Runmarkbæk, efter landsbyen Runmark i Rylskov Sogn. Et stednavn rund, runde, idenstisk med subst. rund for bæk, vandløb forekommer ellers ikke sjældent i Vest- og Midtjylland.

Eksterne henvisninger

Noter 

Angel
Munkbrarup
Vandløb i Sydslesvig
Li Jiawei

Li Jiawei (født 9. august 1981 i Beijing) er en singaporeansk bordtennisspiller.

Under sommer-OL 2008 i Beijing repræsenterede hun Singapore, hvor hun vandt sølv i holdkonkurrencen sammen med Feng Tianwei og Wang Yuegu.

Referencer

Eksterne henvisninger 
 

Bordtennisspillere fra Singapore
Personer fra Beijing
Olympiske sølvmedaljevindere fra Singapore
Olympiske bronzemedaljevindere fra Singapore
Medaljevindere ved sommer-OL 2008
Medaljevindere ved sommer-OL 2012
Bordtennisspillere ved sommer-OL 2000
Bordtennisspillere ved sommer-OL 2004
Bordtennisspillere ved sommer-OL 2008
Bordtennisspillere ved sommer-OL 2012
Jutta Graae

Jutta Regitse Pilegaard Graae MBE (født 28. april 1906 i Hillerød, død 25. marts 1997 i Havndal) var en dansk modstandskvinde under besættelsen.

Graae blev optaget som member af Order of the British Empire i 1947, modtog Kong Christian X's Erindringsmedalje for Deltagelse i Krigen 1940-45 og Ebbe Munck-Prisen i 1991.

Hun giftede sig den 13. december 1960 med den danske godsejer og ligeledes modstandskæmper Flemming Juncker.

Trine Engholm Michelsen udgav i 2021 en bog om Graae med titlen Storfyrstinden - Besættelsens magtfulde, men ukendte frihedskæmper Jutta Graae.
Selv udgav Graae bogen Værnepligt i 1995.

Referencer 

Modstandsfolk fra Danmark
Personer tildelt Member of the Order of the British Empire
Mahmud 2.

Mahmud 2. (, ; født 20. juli 1785, død 1. juli 1839) var den 30. sultan i Det Osmanniske Rige fra 1808 til sin død i 1839.

Hans regeringsperiode var pråget af omfattende administrative og militære reformer, der kulminerede med dekretet om Tanzimat ("omorganisering") der blev gennemført af hans sønner Abdulmejid 1. og Abdülaziz. Han er til tider beskrevet som "Tyrkiets "Peter den Store". Mahmuds reformer omfattede bl.a. nedlæggelsen af den magtfulde og konservative militære eliteenhed janitsharerne, der udgjorde en væsentlig hindring for hans reformer i Osmannerriget. Hans reformer var inspireret af udviklingen i Vesten og var karakteriseret ved politiske og sociale ændringer, der var forløberen for den moderne tyrkiske republik.

Udover gennemførelsen af reformer i riget, var Mahmud 2.'s regeringsperiode også præget af oprør i det osmannisk kontrollerede Balkan, hvor både Serbien og Grækenland gjorde sig fra af osmannisk overherredømme, ligesom Osmannerriget måtte afgive territorium og indflydelse til Rusland i området omkring Sortehavet og i Kaukasus.

Opvækst og overtagelse af tronen 
Mahmud 2. blev født den 20. juli 1785 som søn af Abdul Hamid 1 og dennes hustru Nakşidil Sultan.

I 1808 beordrede Mahud 2.'s forgænger og halv-bror, Mustafa 4. Mahmud henrettet sammen med sin fætter, den afsatte sultan Selim 3.. Selim 3. blev dræbt, men det lykkedes Mahmud at holde sig skjult for sine drabsmænd. Det lykkedes herefter Mahmud 2. med støtte fra Mustafa 4.'s modstandere af blive anerkendt som retmæssig sultan, hvorefter Mahmud 2. beordrede Mustafa 4. henrettet. Mahmud 2. genoptog herefter den reformkurs, som Selim 3. havde forsøgt at gennemføre, indtil han var blevet afsat med et kup, der havde ført til Mustafa 4.'s indsættelse som sultan.

Referencer

Litteratur og kilder 
 
 
 Levy, Avigdor. "The Officer Corps in Sultan Mahmud II's New Ottoman Army, 1826–39." International Journal of Middle East Studies (1971) 2#1 pp: 21–39. online
 Levy, Avigdor. "The Ottoman Ulema and the military reforms of Sultan Mahmud II." Asian and African Studies 7 (1971): 13–39.
 Levy, Avigdor. "The Ottoman Corps in Sultan Mahmud II New Ottoman Army." International Journal of Middle East Studies 1 (1971): pp 39+
 Palmer, Alan. The Decline and Fall of the Ottoman Empire (1992) ch 6

Osmanniske regenter
Teater Nordkraft

Teater Nordkraft er et dansk teater, der siden 2010 har ligget i kulturhuset Nordkraft i Aalborg. Det er det næstestørste i byen og hører under kategorien små storbyteatre. Teatret huser fire sale, hvoraf den største kan rumme et siddende publikum på 149 personer.

Historie 
I 2010 blev to af Aalborgs teatre, Jomfru Ane Teatret og Jako-Bole Teatret, lagt sammen og flyttet til kulturhuset Nordkraft under det nye navn, Teater Nordkraft.

Organisation

Teaterleder 
Siden juni 2020 har Minna Johannesson været ansat som teaterleder på Teater Nordkraft. Fra 2010 til 2020 var Jakob Tekla Jørgensen teaterleder.

Bestyrelse 
 Johannes Andersen
 Inge Nesgaard
 Lisbeth Vejlgaard Sørensen
 Nathalie Ina Kühl
 Carsten Møller Jakobsen
 Lotte Jensen

Drift og finansiering 
Teater Nordkraft støttes med finansiering og lokaler af Aalborg Kommune Derudover bidrager diverse fonde og erhvervssponsorer til teatrets virksomhed.

Eksterne henvisninger

Referencer 

Etableret i 2010
Teatre i Danmark
Kultur i Aalborg
Elemental (Loreena McKennitt-album)

Elemental er debutalbummet fra den canadiske singer-songwriter og instrumentalist Loreena McKennitt. Ligeledes er det første album fra hendes pladeselskab Quinlan Road. Albummet blev indspillet på en uge i juli 1985, og blev udgivet senere samme år. Studiet var i en ladei det sydlige Ontario på en mark med solsikker.

Albummet solgte 67.000 eksemplarer på verdensplan.

Spor 
 "Blacksmith" (traditionel, McKennitt) – 3:20
 "She Moved Through the Fair" (traditionel, Padraic Colum, McKennitt) – 4:05
 "Stolen Child" (McKennitt, W. B. Yeats) – 5:05
 "The Lark in the Clear Air" (traditionel, McKennitt) – 2:06
 "Carrighfergus" (traditionel, McKennitt) – 3:24
 "Kellswater" (traditionel, McKennitt) – 5:19
 "Banks of Claudy" (traditionel, McKennitt) – 5:37
 "Come by the Hills" (traditionel, McKennitt) – 3:05
 "Lullaby" (William Blake, McKennitt) – 4:26

Noter
 "Stolen Child" er baseret på William Butler Yeats digt "The Stolen Child".
 Hovedvokalen på "Carrighfergus" bliver sunget af Cedric Smith.
 "Lullaby" bruger ordene fra William Blakes digt Prologue intended for a dramatic piece of King Edward the Fourth. Sangen blev skrevet til Stratford Festival of Canada opsætning af Blake i 1983 af Elliott Hayes og fremført af Douglas Campbell.

Referencer

Eksterne henvisninger 
 

Loreena McKennitt-album
Debutalbum fra 1985
To Drive the Cold Winter Away

To Drive the Cold Winter Away er det andet studiealbum fra den canadiske singer-songwriter og instrumentalist Loreena McKennitt, der blev udgivet i 1987. Det hylder hendes barndomsminder med musik i vintersæsonen, hvoraf de mest levende "kom fra sange og salmer indspillet i kirker og store sale, rige med deres egen unikke stemning og tradition."

For at fange stemningen fra sine minder, sørgede McKennitt for sparsomme arrangementer, og fejrede skønheden ved enkelthed. Hun valgte også at bibeholde baggrundslydende fra optrædener i kirker og store sale:
 The Church of Our Lady i Guelph, Ontario, Canada
 Glenstal Abbey, et benediktinerkloster nær Limerick, Irland
 Annaghmakerrig (The Tyrone Guthrie Centre) i County Monaghan, Irland

Spor 
 "In Praise of Christmas" (traditionel) – 6:06
 "The Seasons" (traditionel) – 4:55
 "The King" (traditionel) – 2:04
 "Banquet Hall" (McKennitt) – 3:53
 "Snow" (Archibald Lampman, McKennitt) – 5:35
 "Balulalow" (traditionel) – 3:09
 "Let Us the Infant Greet" (traditionel) – 3:46
 "The Wexford Carol" (traditionel) – 6:07
 "The Stockford Carol" (McKennitt) – 3:02
 "Let All That Are to Mirth Inclined" (traditionel) – 6:52

Noter
 "The King" har vokal af Cedric Smith. Shannon Purves-Smith spiller Viola da gamba på to andre numre, mens alt andet er indspillet af McKennitt.
 "Snow" benytter ordene fra digtet af samme navn, skrevet af Archibald Lampman. Den blev inkluderet på et Windham Hill Records album med titlen Celtic Christmas (1995).

Referencer

Eksterne henvisninger 
 

Loreena McKennitt-album
Album fra 1987
Julealbum
Zuzana Rehák-Štefečeková

Zuzana Štefečeková (født 15. januar 1984 i Nitra) er en slovakisk skytte. 

Štefečeková vandt olympisk sølv ved sommer-OL 2008 i Beijing i trap. 
Hun gentog derefter bedriften under sommer-OL 2012 i London efter at have vundet shootout med Delphine Reau fra Frankrig, der tog bronzen.

Referencer

Eksterne henvisninger 
 

Skytter fra Slovakiet
Olympiske mestre fra Slovakiet
Olympiske sølvmedaljevindere fra Slovakiet
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2020
Parallel Dreams

Parallel Dreams er det tredje studiealbum fra den canadiske singer-songwriter og instrumentalist Loreena McKennitt, der blev udgivet i 1989.

Spor 
Alle sange er skrevet af Loreena McKennitt medmindre andet er noteret.

 "Samain Night" – 4:27
 "Moon Cradle" (Padraic Colum, McKennitt) – 4:29
 "Huron 'Beltane' Fire Dance" – 4:20
 "Annachie Gordon" (traditionel, arr. McKennitt) – 8:22
 "Standing Stones" (lyrics: traditionel, musik af McKennitt) – 6:56
 "Dickens' Dublin (The Palace)" – 4:40
 "Breaking the Silence" – 6:23
 "Ancient Pines" – 3:35

Noter
 "Huron 'Beltane' Fire Dance" er delvist inspireret af Huron-fester og gæliske Beltane-fejringer.
 "Breaking the Silence" er skrevet som en hyldest til Amnesty International.
 "Ancient Pines" blev komponeret til brug i dokumentarfilmen Goddess Remembered

Referencer

Eksterne henvisninger 
 

Loreena McKennitt-album
Album fra 1989
Vildsvinespyd

Et vildsvinespyd er et spyd, der bruges til vildsvinejagt. Det er relativt kort og kraftigt, og har to "vinger" på døllen bagved bladet, som fungerer som en barriere, der forhindrer spydet i at blive stukket for dybt ind i byttet, hvormed det kan komme til at sidde fast eller knække. Samtidig forhindrer det at et såret og rasende vildsvin kan skubbe sig selv op af skaftet og angribe jægeren. Spydtypen opstod omkring år 1400, hvor vildsvinejagt var en form for prestigefyldt jagt for adelen.

Se også 
Bjørnespyd
Böhmisk øreske
Ahlspiess

Referencer

Eksterne henvisninger 

Sunrise River Custom Knives —Jim Casselman's account of a boar hunt with spears.

Spyd
Vildsvin
Rhodope (regional enhed)

Rhodope (, Rodópi, [roˈðopi]) er en regional enheder i Grækenland. Den er en del af periferien Østmakedonien og Thrakien. Dens navn er afledt af Rhodope-bjergene, som dækker den nordlige del af dens territorium. Sammen med de regionale enheder Evros og Xanthi udgør den den geografiske region Vestthrakien. Hovedstaden i området er byen Komotini. Den næststørste by er Sapes. De fleste af muslimerne i Thrakien, den eneste officielt anerkendte minoritet i Grækenland, er bosat i dette område, hvor de udgør omkring halvdelen af befolkningen.

Geografi 
Rhodope grænser op til den regionale enhed Xanthi mod vest og Evros mod øst, og til Bulgariens Kardzhali-provins mod nord. Det Ægæiske Hav ligger mod syd. De østlige Rhodopebjerge dækker den nordlige del af den regionale enhed. Bortset fra bjergområderne består territoriet hovedsageligt af landbrugsjord, skove og græsarealer.

Den sydlige og den centrale del har et hovedsageligt middelhavsklima, og den nordlige del et hovedsageligt kontinentalt klima med kolde vintre.

Administration 
Den regionale enhed Rhodope er opdelt i 4 kommuner. Disse er (nummeret svarer til kortet i infoboksen):

 Arriana (2)
 Iasmos (3)
 Komotini (1)
 Maroneia-Sapes (4)

I 2015 havde denne regionale enhed tre pladser i Grækenlands parlament.

Præfektur 
Rhodope blev etableret som præfektur i 1930 (), da det tidligere Thrakien-præfektur blev opdelt i Rhodope- og Evros-præfekturerne. I 1944 blev Xanthi-præfekturet skabt fra den vestlige del af Rhodope-præfekturet. Fra 1990'erne samarbejdede Rhodope med Evros i Rhodope-Evros Super-præfekturet.

Som en del af Kallikratis-regeringsreformen i 2011 blev præfekturet omdannet til en regional enhed i regionen Østmakedonien og Thrakien uden ændring af dets grænser. Samtidig blev kommunerne omorganiseret, ifølge nedenstående tabel.

Galleri

Kilder og henvisninger 
 

 Rhodope internetportal

Regionale enheder i Østmakedonien og Thrakien
Sapes

Sapes () er en by og en tidligere kommune i den regionale enhed Rhodope, i periferien Østmakedonien og Thrakien i Grækenland. Siden kommunalreformen i 2011 er det en del af kommunen Maroneia-Sapes, hvor den er administrationsby. Kommunen har et areal på 354.596 km2, og et indbyggertal på 8.383 (2011). Sapes er den næststørste by i Rhodope.

Kilder og henvisninger 

Byer i Østmakedonien og Thrakien
Kryptosammensætning

En kryptosammensætning er et ord dannet af en eller flere kryptorødder.
Ordet bag begrebet er benyttet af Pia Jarvad.
Et eksempel på en kryptosammensætning er ordet biolog der består af de to kryptorødder bio- og -log.

En kryptosammensætning kan bestå af flere end to kryptorødder, for eksempel astro-bio-logi.

Henvisninger 

Sprogforskning
Benjamin Savšek

Benjamin Savšek (født 24. marts 1987) er en slovensk kajakroer, der konkurrerer i slalom. 

Han repræsenterede sit land under sommer-OL 2012 i London, hvor han sluttede på en 8. plads i C-1.

Under sommer-OL 2020 i Tokyo, som blev afholdt i 2021, vandt han guld i C-1.

Referencer

Eksterne henvisninger 

 

Personer fra Ljubljana 
Kanoroere fra Slovenien
Olympiske mestre fra Slovenien
Medaljevindere ved sommer-OL 2020
Janja Garnbret

Janja Garnbret (født 12. marts 1999) er en slovensk sportsklatrer.

Garnbret begyndte at klatre som syvårig, og i 2015 kom hun med i seniorkonkurrencer. Allerede året efter vandt hun sin første VM-guldmedalje, da hun sejrede i lead-konkurrecen. Hun har siden vundet et utal af internationale konkurrencer, herunder både EM og VM, i såvel lead som bouldering og kombinerede konkurrencer.

Hun repræsenterede Slovenien ved OL 2020 i Tokyo (afholdt i 2021), hvor sporten første gang var på programmet. Her blev konkurreret i kombinationsdisciplinen, og Garnbret var storfavorit efter at have vundet VM-guld i 2020 og EM-guld i 2017 (hun deltog ikke i 2019). Der blev først afholdt kvalifikation, hvor Garnbret i sin svageste disciplin blev nummer 14, hvorpå hun i bouldering viste sin klasse og som eneste deltager nåede toppen på alle fire baner, inden hun i lead fik en fjerdeplads. Dette var dog rigeligt til at kvalificere hende til finalen med bedste samlede resultat. I finalenrunden med otte deltagere blev hun nummer fem i speed og vandt både bouldering og lead, hvilket gav en total på 5 point og en sikker førsteplads foran de to japanere,  Miho Nonaka med 45 point og Akiyo Noguchi med 64 point. Garnbret blev dermed den første olympiske mester i sportsklatring.

Referencer

Eksterne henvisninger 
 

Klatrere
Deltagere for Slovenien ved sommer-OL 2020
Olympiske mestre fra Slovenien
Medaljevindere ved sommer-OL 2020
Zvenyhorodka rajon

Zvenyhorodka rajon (, ) er en af 4 rajoner i Tjerkasy oblast i Ukraine, hvor Zvenyhorodka rajon er beliggende centralt-vestligt i oblasten. Ved Ukraines administrative reform fra juli 2020 blev den tidligere Zvenyhorodka rajon udvidet med andre nærtliggende rajoner, så det samlede befolkningstal for Zvenyhorodka rajon er nået op på 204.000.

Ukraines nationalskjald Taras Sjevtjenko blev født i landsbyen Morintsy, som ligger i Zvenyhorodka rajon.

Referencer 

Tjerkasy oblast
Rajoner i Ukraine
2285 f.Kr.



Født 
 Enheduanna, Mesopotamsk kongedatter, ypperstepræstinde og verdens ældste kendte forfatter (død 2250 f.Kr.).

 

85
Ocean Drive (album)

Ocean Drive er debutalbummet fra den britiske musikduo Lighthouse Family. Det blev udgivet i 1995 via Wildcard / Polydor Records.

Albummet havde én single der nåede i top 10 på UK Singles Chart ("Lifted") og yderligere 3 kom i top 20 ("Ocean Drive", "Goodbye Heartbreak" og "Loving Every Minute"). Albummet tilbragte 175 uger på UK Albums Chart, og det solgte 6-dobbelt platin med over 1,8 millioner solgte eksemplarer.

Spor

Histlister

Ugentlige hitlister

Års-hitlister

Referencer

Eksterne henvisninger 
 

Lighthouse Family-album
Debutalbum fra 1995
2250 f.Kr.



Dødsfald 
 Enheduanna (født 2285 f.Kr.), Mesopotamsk kongedatter, ypperstepræstinde og verdens ældste kendte forfatter.

 

50
Postcards from Heaven

Postcards from Heaven er det andet studiealbum fra den britiske musikduo Lighthouse Family. Det blev udgivet i 1997 via Wildcard / Polydor Records.

Albummet havde tre hits i top 10 ("Raincloud", "High" og "Lost in Space") og to i top 30 ("Question of Faith" og "Postcard from Heaven").

Spor

Hitlister

Ugentlige hitlister

Års-hitlister

Referencer

Eksterne henvisninger 
 

Lighthouse Family-album
Album fra 1995
Whatever Gets You Through the Day

Whatever Gets You Through the Day er det tredje studiealbum fra den britiske musikduo Lighthouse Family. Det blev udgivet i 2001 via Wildcard / Polydor Records.

Der blev udgivet tre singler fra albummet; "(I Wish I Knew How It Would Feel to Be) Free / One", "Run" og"Happy". Det solgte platin.

Spor

Hitlister

Ugentlige hitlister

Års-hitlister

Referencer

Eksterne henvisninger 
 

Lighthouse Family-album
Album fra 2001